b'\n_START_ARTICLE_\nPerihelin argumentti\n_START_PARAGRAPH_\nPerihelin argumentti \\omega on taivaanmekaniikassa kappaleen radan asentoa kuvaava suure. Se ilmoittaa kappaleen periapsidipisteen ja nousevan solmun v\xc3\xa4lisen kulman asteina. Perihelin argumentti mitataan vastap\xc3\xa4iv\xc3\xa4\xc3\xa4n ratatasoa pitkin. Itse perihelin argumenttia k\xc3\xa4ytet\xc3\xa4\xc3\xa4n rataelementtin\xc3\xa4 suhteellisen harvoin. Sen sijaan k\xc3\xa4ytet\xc3\xa4\xc3\xa4n usein hieman t\xc3\xa4st\xc3\xa4 eroavaa perihelin pituutta ja l\xc3\xa4hdekirjallisuutta tutkiessa onkin syyt\xc3\xa4 aina varmistaa kummasta kulmasta on kyse. Jos kappaleen rata on ympyr\xc3\xa4 tai jos radan kaltevuus on nolla, perihelin argumentti\xc3\xa4 ei voida m\xc3\xa4\xc3\xa4ritell\xc3\xa4._NEWLINE_Aurinkoon viittaavan perihelin sijasta olisi yleisess\xc3\xa4 tapauksessa oikeampaa puhua periapsiksen argumentista, mutta suomen kieless\xc3\xa4 termi on jokseenkin vakiintunut.'